text: প্রকাশিত: রবিবার ২২শে মার্চ ২০২০ ০৭:৫৪ অপরাহ্ন
  বাংলাদেশে করোনা ভাইরাস সংক্রমণের কারণে রাজশাহী প্রকৌশল ও প্রযুক্তি বিশ্ববিদ্যালয়ের দাফতরিক কার্যক্রম ৩১ মার্চ পর্যন্ত বন্ধ ঘোষণা করা হয়েছে। রোববার বিশ্ববিদ্যালয়ের ৮৭তম (জরুরি) সিন্ডিকেট সভায় এ সিদ্ধান্ত নেওয়া হয়। এছাড়া ক্যাম্পাসে বহিরাগত প্রবেশে নিষেধাজ্ঞা আরোপ করা হয়েছে।
  এদিন করোনা ভাইরাস প্রতিরোধে ও সচেতনতা বৃদ্ধিতে বিশ্ববিদ্যালয়ের উপাচার্য অধ্যাপক রফিকুল ইসলাম সেখের উদ্যোগে কেমিক্যাল এন্ড ফুড প্রসেস ইঞ্জিনিয়ারিং (সিএফপিই) বিভাগের ল্যাবে হ্যান্ড স্যানিটাইজার তৈরি করা হয়।
  পরে উপাচার্যের কার্যালয় থেকে বিশ্ববিদ্যালয়ে কর্মরত শিক্ষক, কর্মকর্তা-কর্মচারীদের মাঝে হ্যান্ড স্যানিটাইজার বিতরণ করা হয়। এসময় তিনি করোনা ভাইরাস প্রতিরোধে বিশ্ববিদ্যালয়ের সংশ্লিষ্ট সবাইকে সচেতন হতে আহ্বান জানান।